Vejret byder både på sol, vind og regn.

Mandag morgen er flere steder i Nordjylland begyndt med fint og mildt sommervejr, men i løbet af morgenstunden kan det ændre sig. Vejrudsigten lover både perioder med solskin, men også flere perioder med skyer, og nogle af dem kan være meget intense. - I morgentimerne kan bygerne godt være med torden, og der er risiko for, at der lokalt kan være skybrud, siger TV2 Vejrets meteorolog Jens Ringgård. I forbindelse med bygerne kan der også komme flere kraftige vindstød, og generelt vil vinden være frisk til hård hele mandagen. Pænere aften Bygerne fortsætter op ad dagen, men de vil aftage i løbet af formiddagen, men helt fri kan man ikke se sig for regn, selvom det bliver en pænere aften. - Til aften bliver der mere plads til lidt aftensolskin, men vejret er ikke perfekt af den grund. I Jammerbugten vil vinden være 15 meter i sekundet, som svarer til kuling, fortæller Jens Ringgård.